Turinys

# Spartieji klavišai („LibreOffice“ pritaikymas neįgaliesiems)

„LibreOffice“ programa galima dirbti nenaudojant pelės, o tik klaviatūrą.

Kiekvieno modulio pirmajame žinyno puslapyje (pavyzdžiui, „LibreOffice“ Writer tekstų rengyklės arba „LibreOffice“ Calc skaičiuoklės pirmajame žinyno puslapyje) yra saitas į žinyno skyrių, kuriame aprašomi tame modulyje galimi naudoti spartieji klavišai.

Be to, skyriuje apie programos pritaikymą neįgaliesiems išsamiai aprašoma, kaip pasirinkta paketo programa dirbti nenaudojant pelės.

Kai kurie spartieji klavišai gali būti naudojami operacinės sistemos. Tokių sparčiųjų klavišų negalima naudoti „LibreOffice“ programoje. Tokiu atveju galima bandyti veiksmui priskirti kitokį spartųjį klavišą arba „LibreOffice“ programoje, lange Priemonės → Sąranka → Klaviatūra, arba operacinėje sistemoje.

## Darbas su „LibreOffice“ naudotojo sąsaja nenaudojant pelės

### Meniu, mygtukų juostų, polangių, dokumentų aktyvinimas

Pakartotinai spaudžiant klavišą F6, židinys perkeliamas tarp šių objektų:

- meniu juostos,

- visų mygtukų juostų iš viršaus į apačią ir iš kairės į dešinę,

- visų neįtvirtintų polangių iš kairės į dešinę,

- dokumento.

Spauskite klavišus Lyg2+F6, jei norite perkelti židinį priešinga kryptimi.

Paspauskite kombinaciją CommandVald+F6, jei norite židinį perkelti tiesiai į dokumentą.

Paspauskite klavišą F10, jei židinį norite perkelti į meniu juostą ir atgal.

Grįžimo klavišu Gr galima užverti submeniu, mygtukų juostą ar veikiamąjį neįtvirtiną polangį.

### Meniu komandos vykdymas

Paspauskite klavišą OptionAlt, F6 arba F10, jei norite aktyvinti pirmąją meniu grupę (meniu Failas). Greta esančias meniu grupes galima aktyvinti rodyklių dešinėn ir kairėn klavišais.

Rodyklės žemyn klavišu galima atverti pažymėtą meniu. Kai meniu atvertas, rodyklių aukštyn ir žemyn klavišais galima pažymėti norimą meniu komandą. Rodyklės dešinėn klavišu galima atverti pomeniu.

Jei norite įvykdyti pažymėtą komandą, paspauskite įvedimo klavišą.

### Mygtuko komandos vykdymas

Pakartotinai spauskite klavišą F6, kol pažymėsite pirmąjį norimos mygtukų juostos mygtuką. Tada rodyklių klavišais pasirinkite reikiamą mygtuką juostoje: horizontalioje mygtukų juostoje mygtuką galima pasirinkti rodyklių dešinėn ir kairėn klavišais, vertikalioje – rodyklių žemyn ir aukštyn klavišais. Pradžios klavišu Prad pažymimas pirmasis mygtukų juostos mygtukas, pabaigos klavišu Pab – paskutinis.

Jei norite įvykdyti pažymėto mygtuko komandą, paspauskite įvedimo klavišą. Jei po vykdomos komandos įprastai reikalingas veiksmas pele, pavyzdžiui, nubrėžti stačiakampį, paspausti tik įvedimo klavišą neužteks. Tokiais atvejais spauskite klavišų kombinaciją CommandVald+Įvesti.

- Pažymėję grafikos objekto mygtuką, paspauskite klavišus CommandVald+Įvesti. Numatytojo dydžio grafikos objektas bus įterptas ekrano viduryje.

- Jei norite pažymėti pirmąjį grafikos objektą dokumente, mygtukų juostoje pažymėję atrankos mygtuką paspauskite klavišus CommandVald+Įvesti. Jei norite taisyti, perkelti grafikos objektą ar keisti jo dydį, pirmiausia aktyvinkite dokumentą paspaudę klavišus CommandVald+F6.

Jei mygtukų juosta yra ilgesnė, nei telpa parodyti ekrane, juostos dešinėje arba apačioje rodomas trikampės rodyklės mygtukas. Jei norite pamatyti likusius mygtukų juostos mygtukus, aktyvinkite norimą juostą ir paspauskite klavišą Psl↑ arba Psl↓.

### Mygtukų juostų naudojimo patarimai

Paspauskite rodyklės žemyn arba rodyklės dešinėn klavišą, jei norite atverti pažymėtą mygtukų juostą. Tai tas pats, kaip spustelėti pelės klavišu. Mygtukų juostoje reikiamą mygtuką galima parinkti naudojantis rodyklių dešinėn ir kairėn klavišais. Klavišais Prad ir Pab pažymimas atitinkamai pirmasis arba paskutinis mygtukų juostos mygtukas.

Mygtukų juostą užverti galima paspaudus grįžimo klavišą Gr. Perkelti mygtukų juostos nenaudojant pelės negalima.

### Išskleidžiamojo sąrašo komandų vykdymas

Pažymėkite išskleidžiamąjį sąrašą. Paspauskite klavišą Įvesti.

Spauskite rodyklės žemyn ar Psl↓ klavišą, jei norite slinkti sąrašu žemyn, arba rodyklės aukštyn ar Psl↑ klavišą, jei norite slinkti sąrašu aukštyn. Klavišu Prad galima pažymėti pirmąjį sąrašo elementą, klavišu Pab – paskutinį sąrašo elementą.

Jei norite įvykdyti pažymėto įrašo komandą, paspauskite klavišą Įvesti.

### Elementų žymėjimas lentelėse

Kai kuriuose polangiuose ir dialogo languose, lentelės valdiklio laukuose duomenis ir kitus elementus reikia žymėti lentelėse. Pavyzdžiui, dešinėje duomenų šaltinio polangio pusėje. Lentelėse elementus galima žymėti šiais klavišais:

- Tarpo klavišas: pažymima veikiamoji eilutė arba panaikinamas bet koks žymėjimas, tačiau tai neveikia, jei aktyvinta veikiamojo langelio taisymo veiksena.

- CommandVald+tarpas: pažymima veikiamoji eilutė arba panaikinamas toks žymėjimas.

- CommandVald+Lyg2+tarpas: pažymimas veikiamasis stulpelis arba panaikinamas toks žymėjimas.

- OptionAlt+rodyklė aukštyn arba OptionAlt+rodyklė žemyn: perkeliamas lentelės ir formos polangių skyriklis, pavyzdžiui, bibliografijos duomenų bazėje.

- Lentelės valdiklyje arba duomenų šaltinyje tabuliavimo klavišu Tab žymeklis perkeliamas į kitą stulpelį. Jei norite aktyvinti kitą valdiklį, paspauskite klavišus CommandVald+Tab. Jei norite aktyvinti ankstesnį valdiklį, paspauskite kombinaciją Lyg2+CommandVald+Tab.

### Polangių ir dialogo langų dydžio ir vietos keitimas

1. Pirmiausia paspauskite klavišus OptionAlt+tarpas.

   Atveriamas meniu su komandomis Perkelti, Išdidinti, Užverti ar panašiomis.

2. Pasirinkite norimą komandą (spauskite rodyklės žemyn, tada įvedimo klavišus).

3. Tada bus galima rodyklių klavišais perkelti polangį, dialogo langą, ar keisti jų dydį.

4. Jei norite pritaikyti pakeitimus, spauskite Įvesti. Pakeitimų atsisakyti galima grįžimo klavišu Gr.

### Polangių ir mygtukų juostų įtvirtinimas ir atlaisvinimas

1. Spauskite klavišą F6, kol aktyvinsite norimą polangį ar mygtukų juostą.

2. Paspauskite klavišus CommandVald+Lyg2+F10.

### Objektų žymėjimas

Paspauskite klavišus Lyg2+F4, kad pažymėtumėte pirmąjį objektą veikiamajame dokumente. Kai vienas objektas pažymėtas, paspauskite klavišą Tab, jei norite pažymėti kitą objektą, arba klavišą Gr, kad grąžintumėte žymeklį į tekstą.

### Objektų taisymas

Pažymėtą OLE objektą galima aktyvinti taisymui paspaudus klavišą Įvesti.

### Objektų vietos ir dydžio keitimas

- Rodyklių klavišais pažymėtą objektą perkelsite per vieną tinklelio intervalą.

  Tinklelio intervalą galima nustatyti lango LibreOffice → ParinktysPriemonės → Parinktys → „LibreOffice“ tekstų rengyklė → Tinklelis parinkčių grupėje Intervalai. Jei laukeliuose Papildomas dalijimas nurodysite skaičių, didesnį už 1, tiek pat kartų reikės spausti rodyklių klavišus, kad pažymėtą objektą perkeltumėte per vieną tinklelio intervalą.

- Jei norite pažymėtą objektą perkelti per vieną tašką, rodyklių klavišus spauskite kartu su OptionAlt klavišu.

- Paspaudus klavišus CommandVald+Tab aktyvinama rankenėlių taisymo veiksena. Pirmiausia bus pažymėta viršutinė kairioji rankenėlė, ji mirksės. Kitą rankenėlę galima pažymėti spaudžiant klavišus CommandVald+Tab. Rankenėlių taisymo veiksena išjungiama grįžimo klavišu Gr.

- Kai aktyvinta rankenėlių veiksena, rodyklių klavišais galima stumdyti pažymėtą rankenėlę. Tokiu būdu bus keičiamas objekto dydis.

### Objektų prieraišų taisymas

Objekto prieraišą galima perkelti rodyklių klavišais. Pirmiausia aktyvinkite rankenėlių veikseną, tada pažymėkite prieraišą. Priklausomai nuo prieraišo tipo, bus galima judinti prieraišą įvairiomis kryptimis.

1. Pažymėkite objektą.

2. Aktyvinkite rankenėlių veikseną klavišais CommandVald+Tab.

3. Viršutinė kairioji rankenėlė ims mirksėti. Spauskite klavišus CommandVald+Tab keletą kartų, kol nemirksės jokia rankenėlė. Tai reikš, kad pažymėtas objekto prieraišas. Teksto dokumentuose galima iš karto pažymėti prieraišą paspaudus klavišus Lyg2+CommandVald+A.

4. Rodyklių klavišais perkelkite prieraišą. Objektas atitinkamai judės pagal prieraišą.

Pažymėto objekto prieraišą galima pakeisti iš objekto kontekstinio meniu.

- Jei nustatytas objekto prieraišas prie pastraipos, rodyklių klavišais objektas perkeliamas prie ankstesnės arba prie kitos pastraipos.

- Jei nustatytas objekto prieraišas prie puslapio, klavišais Psl↑ arba Psl↓ objektas perkeliamas į ankstesnį ar kitą puslapį.

- Jei nustatytas objekto prieraišas prie rašmens, rodyklių klavišais objektas keliamas per veikiamąją pastraipą.

- Jei nustatytas objekto prieraišas Kaip rašmenį, prieraišo piktograma nerodoma, objekto perkelti negalima.

- Jei nustatytas objekto prieraišas prie kadro, rodyklių klavišais objektas perkeliamas prie kito kadro atitinkama kryptimi.

## Duomenų šaltinio polangio valdymas

CommandVald+Lyg2+F4: atveriamas arba užveriamas duomenų šaltinio polangis.

F6: židinys perkeliamas tarp dokumento ir mygtukų juostų.

+ (pliuso ženklas): išskleidžiamas duomenų šaltinio naršyklėje pažymėtas elementas.

- (minuso ženklas): suskleidžiamas duomenų šaltinio naršyklėje pažymėtas elementas.

CommandVald+Lyg2+E: židinys perkeliamas tarp duomenų šaltinio naršyklės ir lentelės.

### Spartieji klavišai užklausos projektavimo lange

F6: židinys perkeliamas tarp mygtukų juostų, lentelės ir atrankos srities

OptionAlt+rodyklė aukštyn arba OptionAlt+rodyklė žemyn: dalijamoji linija tarp lentelės ir atrankos srities perkeliama aukštyn arba žemyn.

### Spartieji klavišai lentelės rodinyje (viršutinė sritis projektavimo veiksenoje) ir sąryšių polangyje

CommandVald+rodyklių klavišai: pažymėta lentelė perkeliama rodyklės kryptimi.

CommandVald+Lyg2+rodyklės klavišas: keičiamas pažymėtos lentelės dydis.

Šal: pažymėta lentelė arba sąryšis pašalinami iš lentelės rodinio.

Tab: židinys perkeliamas tarp lentelių ir sąryšių lentelės rodinyje.

Įvesti: jei pažymėtas sąryšis, atveriamas sąryšio savybių langas.

Įvesti: jei pažymėta lentelė, pirmasis duomenų laukas iš sąrašo įvedamas į atrankos sritį.

### Spartieji klavišai atrankos srityje (apatinė sritis projektavimo veiksenoje)

CommandVald+rodyklė kairėn arba rodyklė dešinėn: pažymėtas stulpelis perkeliamas kairėn arba dešinėn.

### Spartieji klavišai lentelės projektavimo polangyje

F6: židinys perkeliamas tarp mygtukų juostos, stulpelių rodinio ir savybių srities.

## Jautrių paveikslo sričių tvarkymas

- Jei norite pasirinkti vieną iš mygtukų, spauskite klavišą Tab. Jei pažymėje vieną iš mygtukų tarp Stačiakampis ir Uždara piešta kreivė paspausite klavišus CommandVald+Įvesti, bus sukurtas numatytojo dydžio atitinkamas objektas.

- Jei paspausite klavišą Įvesti, kai pažymėtas mygtukas Atranka, židinys bus perkeltas į jautrių paveikslo sričių rengyklės paveikslo sritį. Jei norėsite perkelti židinį atgal ties mygtukais ir laukeliais, paspauskite klavišą Gr.

- Jei, kai pažymėtas mygtukas Atranka, paspausite klavišus CommandVald+Įvesti, bus pažymėtas pirmasis objektas paveikslo srityje.

- Mygtuku Taisyti taškus galima aktyvinti daugiakampių taškų taisymo veikseną ir ją išjungti.

- Klavišais CommandVald+Tab paveikslo srityje pažymimas kitas taškas. Klavišais Lyg2+CommandVald+Tab pažymimas ankstesnis taškas.

- Klavišu Šal galima pašalinti paveikslo srityje pažymėtą objektą.

## Naudojimasis žinynu

Paspauskite klavišus Lyg2+F1, jei norite pamatyti pažymėtos komandos, mygtuko ar valdiklio išplėstinį paaiškinimą.

### Žinyno straipsnių naršymas

- Žinyno straipsnių polangyje klavišu Tab galima pareiti prie kito saito, o klavišais Lyg2+Tab – prie ankstesnio saito straipsnyje.

- Jei norite eiti pažymėtu saitu, paspauskite klavišą Įvesti.

- Jei norite grįžti į ankstesnį žinyno straipsnį, paspauskite naikinimo klavišą.

## Teksto (CSV failų) importo dialogo lango valdymas

### Liniuotė

- Rodyklė kairėn arba rodyklė dešinėn: pereinama per vieną poziciją kairėn arba dešinėn.

- CommandVald+rodyklė kairėn arba CommandVald+rodyklė dešinėn: pereinama prie ankstesnio arba kito perskyrimo.

- CommandVald+Lyg2+rodyklė kairėn arba CommandVald+Lyg2+rodyklė dešinėn: perskyrimas perkeliamas per vieną poziciją kairėn arba dešinėn.

- Prad arba Pab: pereinama į pirmąją arba paskutinę galimą poziciją.

- CommandVald+Prad arba CommandVald+End: pereinama prie pirmojo arba paskutinio perskyrimo.

- Lyg2+CommandVald+Prad arba Lyg2+CommandVald+Pab: perskyrimas perkeliamas į pirmą arba paskutinę poziciją.

- Tarpo klavišas: įterpiamas arba pašalinamas perskyrimas.

- Įterpti: įterpiamas perskyrimas (esami perskyrimai nekeičiami)

- Šalinti: perskyrimas pašalinamas.

- Lyg2+Šal: pašalinami visi perskyrimai.

- Rodyklė aukštyn arba rodyklė žemyn: lentelė paslenkama viena eilute žemyn arba aukštyn.

- Psl ↑ arba Psl ↓: lentelė paslenkama vienu puslapiu žemyn arba aukštyn.

- Gr (kai tempiama pele): atsisakoma tempimo, skirtukas grąžinamas į pradinę poziciją.

### Peržiūra

- Rodyklė kairėn arba rodyklė dešinėn: pažymimas stulpelis kairiau arba dešiniau, kita atranka panaikinama.

- CommandVald+rodyklė kairėn arba CommandVald+rodyklė dešinėn: židinys perkeliamas į stulpelį kairėje arba dešinėje (atranka nekeičiama).

- Lyg2+rodyklė kairėn arba Lyg2+rodyklė dešinėn: išplečiama arba sumažinama pažymėta sritis.

- CommandVald+Lyg2+rodyklė kairėn arba CommandVald+Lyg2+rodyklė dešinėn: išplečiama arba sumažinama pažymėta sritis (kitos atrankos nekeičiamos).

- Prad arba Pab: pažymimas pirmas arba paskutinis stulpelis (kartu galima naudoti klavišus Lyg2 arba CommandVald kaip ir su rodyklių klavišais)

- Lyg2+tarpo klavišas: pažymima sritis nuo paskutinio pažymėto stulpelio iki veikiamojo stulpelio.

- CommandVald+Lyg2+tarpo klavišas: pažymima sritis nuo paskutinio pažymėto stulpelio iki veikiamojo stulpelio (kita atranka nekeičiama).

- CommandVald+A: pažymimi visi stulepliai.

- Lyg2+F10: atveriamas kontekstinis meniu.

- CommandVald+1 … CommandVald+7: nustatomas pažymėtų stulpelių tipas (nuo 1-o iki 7-o).

- Rodyklė aukštyn arba rodyklė žemyn: lentelė paslenkama viena eilute žemyn arba aukštyn.

- Psl ↑ arba Psl ↓: lentelė paslenkama vienu puslapiu žemyn arba aukštyn.

- CommandVald+Prad arba CommandVald+Pab: lentelė paslenkama iki viršaus arba iki apačios.

## Specialiųjų rašmenų įterpimo dialogo lango funkcijų valdymas

- Tab: židinys perkeliamas per visus valdiklius dialogo lange.

- OptionAlt+rodyklė žemyn: išskleidžiamas sąrašas. Įvesti: parenkamas sąraše pažymėtas įrašas.

- Rodyklių klavišai: rašmenų sąraše parenkamas rašmuo įterpimui. Tarpo klavišas: pažymėtas rašmuo įtraukiamas į įterptinų rašmenų sąrašą.

Susijusios temos

Bendrieji „LibreOffice“ spartieji klavišai

„LibreOffice“ pritaikymas neįgaliesiems

Paremkite mus!