Turinys

# Langelių turinio galiojimas

Galite apibrėžti reikšmes, kurios tiktų tik tam tikriems langeliams. Neteisingos reikšmės bus atmestos.

Galiojimo taisyklė veikia tik įrašant naują reikšmę. Jei neteisinga reikšmė jau buvo įvesta ar įvesta vilkimo būdu, arba kopijuojant, galiojimo taisyklė nesuveiks.

Jei norite pamatyti langelius su neteisingomis reikšmėmis, galite pasirinkti Priemonės → Sekiklis ir pasirinkti komandą Pažymėti neteisingus duomenis.

## Langelių turinio tikrinimas

1. Pažymėkite langelius, kuriems norite pritaikyti naują taisyklę.

2. Pasirinkite Duomenys → Tikrinimas.

3. Puslapio kortelėje Kriterijai įveskite sąlygas naujai įvestoms langelių reikšmėms.

4. Pasirinkite norimą sąlygą laukelyje Leidžiama.

5. Jei pasirinkote „Sveikieji skaičiai“, tokios reikšmės kaip „12.4“ bus neleidžiamos. Pasirinkus formatą „Data“, datą galite įvesti lokalaus laiko formatu ir serijos datas. Taip pat ir sąlyga „Laikas“ leidžia tik tokias reikšmes kaip „12:00“ ir serijos laikus. „Teksto ilgio“ sąlyga į langelį leidžia rašyti tik tekstą.

   Pasirinkite „Sąrašas“, kad įvestumėte leidžiamų reikšmių sąrašą .

6. Pasirinkite kitas sąlygas po laukeliu Sąlyga. Priklausomai nuo jūsų pasirinkimų kitos parinktys bus leidžiamos.

Įvedus sąlygas langelių galiojimui, kitose dviejose lango kortelėse galite sukurti pranešimų langus:

- Įvesties informacijos lango kortelėje įveskite pavadinimą ir tekstą, kuris bus rodomas pažymėjus pasirinktą langelį.

- Klaidų pranešimų lango kortelėje pasirinkite, kas bus daroma nutikus klaidai:

  Jei pasirinksite „Stabdymas“, neteisingos reikšmės bus nepriimtos, o visos kitos reikšmės išliks kokios buvo.

  Pasirinkus „Įspėjimas“ arba „Informacija“ bus atveriamas dialogo langas, kuriame bus galima pasirinkti, reikšmę atmesti ar priimti.

  Pasirinkę „Makrokomanda“, spustelėję ant mygtuko Parinkti, galite nurodyti, kokią makrokomandą paleisti įvykus klaidai.

Jei norite, kad pasirodytų klaidos pranešimas, pasirinkite Rodyti klaidos pranešimą, kai įvesta netinkama reikšmė.

Pakeiskite langelio veiksmą Klaidos pranešimo lango kortelėje užverkite dialogo langą spustelėję mygtuką Gerai ir pasirinkite naują langelį, jei norite matyti pakeitimus.

Susijusios temos

Duomenys → Tikrinimas

Paremkite mus!