Turinys

# „ActiveX“ valdymo elementai dokumentų peržiūrai „Internet Explorer“ naršykle

„Windows“ operacinėje sistemoje „LibreOffice“ dokumentus galima peržiūrėti „Microsoft Internet Explorer“ naršyklės lange. Tam „LibreOffice“ diegimo metu reikia įdiegti „ActiveX“ valdymo elementus.

## „ActiveX“ valdymo elementų diegimas

1. Baikite darbą su „LibreOffice“ ir išjunkite sparčiąją paleistį.

2. Atverkite pradžios meniu ir spustelėkite mygtuką Parametrai.

3. Parametrų lange pasirinkite kategoriją Programėlės.

4. Programėlių ir funkcijų sąraše raskite ir pažymėkite „LibreOffice“, tuomet spustelėkite pasirodžiusį mygtuką Modifikuoti.

5. Diegimo vediklyje pasirinkite keisti programą.

6. Išskleiskite pasirenkamų komponentų sąrašą ir raskite įrašą ActiveX valdiklis. Išskleiskite įrašo piktogramos meniu ir pasirinkite įdiegti komponentą kompiuterio diske.

7. Spustelėkite Toliau ir Diegti.

## „LibreOffice“ dokumentų peržiūra

1. „Internet Explorer“ naršykle atverkite tinklalapį, kuriame yra saitas į „LibreOffice“ dokumentą.

2. Spustelėkite saitą, kad dokumentas būtų parodytas „Internet Explorer“ naršyklės lange.

   Jei norite atsisiųsti dokumentą į kompiuterį, spustelėkite saitą dešiniuoju pelės klavišu ir pasirinkite tinkamą komandą.

## „LibreOffice“ dokumentų taisymas

„Internet Explorer“ naršyklės lange rodoma „LibreOffice“ dokumento mygtukų juosta.

1. Spustelėkite mygtuką Taisyti failą – „LibreOffice“ programos lange bus atverta dokumento kopija.

2. Taisykite dokumento kopiją kaip įprastai.

Susijusios temos

„Microsoft Office“ dokumentų konvertavimas

Dokumentų atvėrimas

Kito formato dokumentų atvėrimas

Dokumentų įrašymas kitais formatais

„Microsoft Office“ dokumentų tipų sąsajų keitimas

Paremkite mus!