Turinys

# Scenarijų naudojimas

„LibreOffice“ Skaičiuoklės scenarijus yra langelio reikšmių rinkinys, kuris gali būti naudojamas skaičiavimuose. Kiekvienas scenarijus lakšte turi turėti pavadinimą. Sukūrus keletą scenarijų su skirtingomis reikšmėmis galima testuoti skaičiavimus su klausimu „kas jei?“.

### Scenarijaus kūrimas

Kuriant scenarijų pirmiausia pažymėkite visus langelius, kurie turi duomenis, reikalingus scenarijui.

1. Pažymėkite langelius su reikšmėmis, kurios keisis tarp scenarijų. Keletą langelių galite pažymėti, laikydami nuspaudę klavišą CommandVald ir spustelėdami ant norimų langelių.

2. Pasirinkite Priemonės → Scenarijai. Atsivers Scenarijaus kūrimo dialogo langas.

3. Įveskite scenarijaus pavadinimą ir palikite kitus dialogo langų laukus nepakeistus. Užverkite dialogo langą spustelėję mygtuką Gerai. Naujai sukurtas scenarijus iš karto aktyvuojamas.

### Scenarijų naudojimas

Scenarijai gali būti randami ir pažymimi naudojant Žvalgiklį:

1. Atverkite Žvalgiklį spustelėdami ant Žvalgiklio piktrogramos standartinėje juostoje.

2. Žvalgiklyje spustelėkite Scenarijų piktogramą .

Žvalgiklyje galite matyti apibrėžtus scenarijus su komentarais, kurie buvo pridėti kuriant scenarijų.

- Du kartus spustelėkite scenarijų Žvalgiklyje, kad pritaikytumėte jį naudojamam lakštui.

- Jei norite ištrinti scenarijų, spustelėkite dešinįjį pelės klavišą ant scenarijaus ir pasirinkite Šalinti.

- Jei norite koreguoti scenarijų spustelėkite dešinįjį pelės klavišą ant scenarijaus ir pasirinkite Savybės.

- Jei norite paslėpti langelių, kurie yra scenarijuje, rėmelį, atverkite Savybių dialogo langą ir nuimkite žymėjimą nuo žymimojo langelio Rodyti rėmelį. Rėmelio paslėpimas taip pat paslepia sąrašo laukelį, kuriame galėjote pasirinkti scenarijų.

Jei norite pamatyti, kurios scenarijų reikšmės priklauso nuo kurių, pasirinkite Priemonės → Sekiklis → Susekti priklausomybes. Matysite rodykles į langelius, nuo kurių tie langeliai yra priklausomi.

Susijusios temos

Scenarijų kūrimas

Kartotinės operacijos taikymas

Paremkite mus!